stanford-oval/wikipedia huggingface dataset:
מעאלם פי א-טריק
הערות שוליים

↑  12 פרקים 160 עמודים
↑  הג'אהיליה (جاهلية) על פי האסלאם היא כינוי ל"בורות" ששלטה לפני הופעת מוחמד ונבואותיו.
↑  קוטב קרא למצב המתהווה ה"ג'אהיליה החדשה" כדי לבדלה מזו של לפני מוחמד.
↑  The Age of Sacred Terror by Daniel Benjamin and Steven Simon, New York : Random House, c2002, p.63
↑  Moussalli, Radical Islamic Fundamentalism, 1992, 14-15
↑  http://gemsofislamism.tripod.com/milestones_qutb.html#answer_addendum מהו האפקט של "אבני דרך"
↑  פירוש: בצל הקוראן
↑  Kepel, Prophet, (1986), p.43
↑  Qutb was executed despite the fact that he was not the instigator or leader of the plot to assassinate the President and other Egyptian officials and personalities, only the leader of the group planning it. (Sivan, Emmanuel, Radical Islam : Medieval Theology and Modern Politics, Yale University, 1985, p.93.;
(Fouad Ajami, "In the Pharaoh's Shadow: Religion and Authority in Egypt," Islam in the Political Process, editor James P. Piscatori, Cambridge University Press, 1983, p. 25-26.)
↑  Lisbeth Lindeborg, Dagens Nyheter, (Stockholm, Sweden), Oct. 25, 2001
↑  כל מספרי העמודים שבמקורות מתייחסים למהדורה האנגלית של הספר מ-1981 של "Mother Mosque Foundation"
↑  בספר פרק 1 עמ' 7
↑  עמ' 9
↑  ע' 89
↑  ע' 60
↑  ע' 82
↑  ע' 107
↑  ע' 88 גם בעמודים 45-46
↑  ע' 90
↑  ע' 89
↑  ע' 91-90
↑  ע' 130
↑  ע' 21
↑  ע' 139
↑  כפי שהיה בתקופת כתיבת הספר ומשטר נאצר
| --- | --- |
בקרת זהויות :  GND: 7749305-9
מראשיה מוטורס

| --- | --- |

 נתונים כלליים
 מייסדים:  ניקולאי פומנקו 
 תקופת הפעילות:  2007–2014 (כ־7 שנים) 
 חברות בנות:  Marussia F1 
 מיקום המטה:  מוסקבה 
 ענפי תעשייה:  תעשיית הרכב 
 מוצרים עיקריים:  מכונית ספורט 
 
מראשיה מוטורס (באנגלית: Marussia Motors) הייתה חברה רוסית לייצור רכבי ספורט שנוסדה בשנת 2007. זו החברה הרוסית הראשונה שייצרה רכבי-על. מהנדסיה תכננו ויצרו אב טיפוס של שני רכבי ספורט מדגם B1 ו-B2. החברה הוקמה על ידי נהג המרוצים לשעבר ניקולאי פומנקו. הדגם הראשון מראשיה B הושק בדצמבר 2008 באולם מאנייז' החדש במוסקבה.
בשנת 2010 היא רכשה נתח משמעותי מנבחרת הפורמולה אחת, Virgin Racing אשר מאוחר יותר שמו שונה לצוות מרוסיה F1. הקבוצה התחרתה ב-F1 בין 2012 ל-2014. לצורך השתתפותה במרוצי פורמולה 1, החברה בנתה מכונית מסדרת "MR" בשם מראשיה MR02.
בחודש אפריל 2014 פורקה חברת "מראשיה מוטורס", כאשר העובדים עברו למכון טכני ממשלתי. צוות ה"מראשיה F1" המשיך להתחרות כישות בריטית עצמאית מחברת הרכב הרוסית, עד שפוזרה בהמשך, ב-7 בנובמבר 2014. מרבית העובדים נקלטו במכון המחקר המדעי לרכבים ומנועים (NAMI) ועמלו על פיתוח הלימוזינה הנשיאותית "אאורוס סנאט".
באוקטובר 2019 החל המשקיע הראשי בחברה להשקיע שוב בתעשיית מכוניות הספורט עם כוונה לשוב ולהשקיע ברכבי ספורט תחת המותג Marussia.
גלריה

מראשיה B1
מראשיה B2
מראשיה F2
הערות שוליים

↑  Крайним оказался Фоменко — история спорткаров Marussia
↑  "Russian buys 'significant' stake in Virgin". TheF1Times.com. אורכב מ-המקור ב-12 בנובמבר 2010. נבדק ב-11 בנובמבר 2010. {{cite web}}:  (עזרה)
↑  "RFIA confirms team name changes for 2012". formula1.com. נבדק ב-6 בנובמבר 2011. {{cite web}}:  (עזרה)
↑  Marussia's Graeme Lowdon insists they will still race in F1 despite car company folding
↑  Allen, James (26 באוקטובר 2014). "Was Marussia's predicament preordained?". RichlandF1. אורכב מ-המקור ב-5 בנובמבר 2014. {{cite news}}:  (עזרה)
↑  "Marussia F1 team fold after crisis talks". BBC Sport. 7 בנובמבר 2014. נבדק ב-7 בנובמבר 2014. {{cite web}}:  (עזרה)
↑  Ex-Marussia F1 backer returns to motorsport with Extreme E team
ערך זה הוא קצרמרבנושא יצרני רכב. אתם מוזמנים לתרום לוויקיפדיה ו.
מנגל פאנדי

| --- | --- |

 לידה:  19 ביולי 1827 באליה, הודו 
 הוצאה להורג:  8 באפריל 1857 (בגיל 29) Barrackpore, הודו 
 מדינה:  האימפריה הבריטית 
 השתייכות:  רגימנט הילידים בנגל ה-34  חברת הודו המזרחית הבריטית
 תקופת הפעילות:  1849–1857 (כ־8 שנים)
 דרגה:  חייל 
 פעולות ומבצעים
 המרד ההודי הגדול
 
מנגל פאנדי (בהינדי: मंगल पांडे, בבנגלית: মঙ্গল পান্ডে, בקאנדה: ಮಂಗಲ್ ಪಾಂಡೆ;‏ 19 ביולי 1827 - 8 באפריל 1857) היה חייל ברגימנט הילידים בנגל ה-34 בשירות חברת הודו המזרחית הבריטית.
חייו

פאנדי מוכר בתור מי שהצית את המרד ההודי הגדול לאחר תקרית שבה ירה בקצין בריטי לעייני הרגימנט במגרש המסדרים, אירוע שהוביל למשפט ולבסוף לתלייתו ב-8 באפריל 1857. כתוצאה מאירוע ההתמרדות, פורק הרגימנט כעונש קולקטיבי על כך שהרגימנט נשאר ברובו שאנן לתקיפת הקצין, בנוסף, בשבועות הבאים במספר מוקדים בצפון הודו התעוררו מרידות כנגד הבריטים ובכך הוצת המרד ההודי הגדול.
פאנדי נחשב בהודו ללוחם החופש הראשון ולעיתים נקרא גם "שאהיד" על פעולותיו ומשום שנתלה בידי הבריטים. למרות זאת, ישנו חוסר בהירות לגבי מניעיו לביצוע התקיפה וככל הנראה היה נתון בהשפעת סמים כלשהם, זאת מעדויות בריטיות על אירועי אותו היום.
מורשת

על סיפורו של פאנדי וסיפור תחילתו של המרד ההודי נעשו מספר סרטים ביניהם; ההתעוררות (The Rising; 2005), המרד הרוטי (The Roti Rebellion; 2005) ו-שיניים לבנות (White Teeth; 2000).
ב-5 באוקטובר 1984 הוציאה הממשלה ההודית בול לזכרו.
בשפה האנגלית שמו של פאנדי נקשר מאז המרד עם בוגדנות, לכן המילה פאנדי (Pandy) משמשת מילה נרדפת לבוגד (Traitor).
הערות שוליים

↑  Forester, Richard, 2010‏ ‏ .
| המרד ההודי הגדול |
| --- | --- | --- |
| קרבות עיקריים | מיראט • דלהי • קאנפור • לקנאו • מרכז הודו |  |
| אישים הודים בולטים | מנגל פאנדי • בהאדור שאה • ננה סאהיב • טאטיה טופא • רני לאקשמיבאי |  |
| אישים בריטים בולטים | צ'ארלס קנינג • קולין קמפבל • ג'ורג' אנסון‏ • יו רוס • פטריק גרנט • ג'יימס אוטרם |  |
| נושאים שונים | הודו הבריטית • חברת הודו המזרחית • ממלכת אווד • מדליית המרד ההודי |  |
| --- | --- |
בקרת זהויות :  NLI: 987007420815005171  GND: 134024982  ISNI: 0000 0000 7881 1576  LCCN: n98922060  SUDOC: 124625630  VIAF: 73179183   WorldCat (עם VIAF): 73179183 
ערך זה הוא קצרמרבנושא אישים. אתם מוזמנים לתרום לוויקיפדיה ו.
מעבד צליל

גלי קול כפי שהם מוצגים בתוכנה Audacity לעיבוד צליל
מעבד צליל (או מכשיר אפקטים) הוא מהכלים החשובים והמרכזיים שיש לטכנאי קול.
קיימים סוגים רבים של מעבדי צליל אשר כל אחד מהם נועד למטרות אחרות, בהן: שינוי צבע הצליל על ידי הגברה או הנמכה של תדרים מסוימים מתוכו (אקוולייזר), שינוי העוצמה של הצליל באופן אוטומטי (קומפרסור), הוספת תהודה מלאכותית לצליל (רוורב) ועוד.
מעבדי צליל מקבלים לתוכם את הצליל הגולמי, מבצעים בו שינויים לפי הגדרת המשתמש ומוציאים אותו כשהוא מעובד. ניתן להשתמש במעבדי צליל בשתי שיטות: הראשונה שבהן היא שיטת העיבוד הטורי, ששמו נגזר מהמילה "טור". בשיטה זו, המעבדים מחוברים בטור זה אחר זה והצליל המעובד נשמע במקום הצליל המקורי. השיטה השנייה היא עיבוד מקבילי, בה הצליל המעובד מתווסף לצליל המקורי.
עיבוד צליל טורי

בעיבוד צליל טורי, הצליל נכנס לתוך המעבד, משתנה לפי הגדרות המשתמש ויוצא כשהוא מעובד. בקונפיגורציה זו הצליל המעובד יחליף את הצליל המקורי וישמע במקומו. דוגמה קלאסית לעיבוד טורי היא מכשירי אקולייזר, שמשנים את הצבע או הגוון של הצליל. דוגמה נוספת היא פיץ' שיפט, אפקט אשר משנה את גובה הצליל.
נהוג להשתמש בעיבוד טורי גם במכשירים שמשנים את עוצמת הצליל באופן אוטומטי, הנקראים "מעבדי דינמיקה" (Dynamics processors) כמו קומפרסור, גייט, אקספנדר ועוד.
ניתן לחבר באופן טורי גם מעבדים שמוסיפים צלילים לצליל המקורי, כמו רוורב או דיליי, גם אם הדרך הנכונה לחבר אותם היא באופן מקבילי. כאשר מחברים מעבד מסוג זה באופן טורי, משתמשים בכפתור "מיקס" שעל המעבד כדי לקבוע את היחס בין עוצמת הצליל המקורי לעוצמת האפקט שנוסף עליו.
עיבוד צליל מקבילי

במצבים מסוימים יש צורך לשמוע את הצליל המקורי ולהוסיף עליו את הצליל המעובד, במצבים כאלה מחברים את הכניסה של מעבד הצליל לשולחן בקרה ושולחים אליו את הסיגנל דרך היציאות הנוספות (Auxilliary) של השולחן. את הסיגנל המעובד שיוצא מהמכשיר מחזירים לערוצים פנויים על השולחן, כך שניתן לשמוע במקביל את הצליל המקורי והמעובד, ולשלוט על העוצמה של כל אחד מהם באופן עצמאי.
מכשירים שנפוץ לחבר באופן מקבילי הם: ריוורב, דיליי, פייזר, פלנג'ר, קורוס ועוד.
קיימת גם טכניקה בשם parallel compression, בה מחברים באופן מקבילי מעבדי דינמיקה (שבדרך כלל נהוג לחבר באופן טורי).
סוגים נפוצים של מעבדי צליל

קיים מספר עצום של מעבדי צליל שונים שנהוג לחלק לקטגוריות לפי השפעתם על הצליל. קטגוריות נפוצות הן:
מעבדי צבע (Timbre processors) - משנים את צבע הצליל, או למעשה את היחס בין עוצמת התדרים שמרכיבים אותו. אקולייזר ופילטר הם מעבדי הצבע הנפיצים ביותר.
מעבדי דינמיקה (Dynamics processors) - משנים את עוצמת הצליל באופן אוטומטי לפי הגדרת המשתמש. קומפרסור, גייט, אקספנדר ולימיטר הם מעבדי הדינמיקה הנפוצים ביותר.
מעבדים שמשלבים צבע ודינמיקה - מעבדי צליל מודרניים, שקיימים בעיקר בפורמט של תוספי תוכנה (פלאגינס), ומאפשרים גמישות גבוהה של עיבוד צלילים מדויק. לקטגוריה זו שייכים מולטי-באנד קומפרסור וכן אקולייזר דינמי.
מעבדי חלל (Spatial processors) - מקבלים את הצליל המקורי ומייצרים את ההד שיתווסף עליו אם הוא יושמע בחלל אקוסטי. ריוורב ודיליי הם מעבדי החלל הנפוצים ביותר.
מעבדי שינוי (Modulation effects) - מוסיפים לצליל המקורי אפקט שמשתנה לאורך זמן באופן מחזורי. משמשים להוספת תנועה, עניין ונפח לצליל. קורוס, פלנג'ר ופייזר הם מעבדי שינוי נפוצים.
מעצבי צורת גל (Waveshapers) - משנים את הצורה של גלי הקול באופן שמוסיף הרמוניות לצליל. לרוב, שינוי קטן יוסיף מעט הרמוניות ויהפוך את הצליל לעשיר וגדול יותר, בעוד שינוי גדול יגרום לצליל להתעוות לחלוטין. דיסטורשן, סאטוריישן וביט קראשר הם מעצבי צורת גל נפוצים.
מעבדי גובה הצליל (Pitch shift) - משנים את גובה הצליל שנכנס. מעבדי גובה פשוטים משנים את גובה הצליל באופן קשיח וקבוע (למשל: הורדה של חצי טון) ומשמשים בדרך כלל כאפקטים מיוחדים היוצרים צליל לא טבעי (למשל קול של ענק או של גמד), בעוד מעבדים מודרניים ומשוכללים יותר מאפשרים לשנות את הגובה של כל צליל בנפרד, במידה שונה, ומשמשים לתיקון זיופים.
עיבוד צליל היום

כיום קיימות גרסאות תוכנה של רוב מעבדי הצליל, המשתלבות בדרך כלל כתוספים (פלאגינס) לתוכנת ההפקה המרכזית שמשמשת את האולפן. חלק מתוכנות אלה מדמות את הפעולה ואת העיצוב של מעבדי צליל פיזיים (חומרה) שהיו נפוצים בעבר באולפנים, וחלקן משתמשות בשיטות עיבוד חדשניות ומעוצבים כתוכנה מודרנית. יש חברות שמייצרות פלאגינס משני הסוגים - לדוגמה, חברת Waves הישראלית מייצרת מגוון רחב של תוספי תוכנה לעיבוד צליל, אשר חלקם מעוצבים כסימולציות של חומרה קלאסית וחלקם כתוכנה מקורית ומודרנית.
מסלול המרוצים אסקוט

| --- | --- |


 מידע כללי
 סוג:  horse racing venue 
 מיקום:  Sunninghill and Ascot 
 מדינה:  הממלכה המאוחדת 
 קואורדינטות:  51°24′58″N 0°40′37″W﻿ / ﻿51.4161°N 0.676944°W﻿ / 51.4161; -0.676944
 www.ascot.co.uk
 he
 
שלב הסיום במרוץ סוסים במסלול אסקוט
מראה היציע החדש באסקוט. באמצעו נמצא התא המלכותי הצבוע כחול
יציאת המרכבה המלכותית לאחר הגעת המלכה לאחד מימי שבוע אסקוט המלכותי ב-2008
שלט קוד הלבוש וההתנהגות של מסלול אסקוט
מסלול המרוצים אסקוט בעיירה אסקוט בברקשייר שבאנגליה הוא ממסלולי מרוצי הסוסים החשובים בבריטניה ומשמש למרוצי סוסים מגזע ת'ורוברד. האתר, השוכן בקרבת טירת וינדזור, ידוע בזכות קשריו הקרובים עם בית המלוכה האנגלי, המקיים בו מדי שנה את תחרויות שבוע אסקוט המלכותי, שהוא אחד האירועים החברתיים הנחשבים בבריטניה.
בסך הכל מתקיימים באסקוט 26 ימי מרוצים ברכיבה שטוחה בשנה, מחודש מאי ועד חודש אוקטובר, וכן תחרויות מרוץ משולבות בקפיצות במהלך חודשי החורף. כמקובל בבריטניה מלווים מרוצים אלו בהימורים על תוצאותיהם בהיקף נרחב.
היסטוריה

מסלול אסקוט נוסד בשנת 1711 על ידי אן, מלכת בריטניה. בשנת 1813 חוקק הפרלמנט חוק מיוחד על מנת להבטיח את המשך השימוש באתר כמסלול למרוצי סוסים. כעבור מאה שנה נחקק חוק נוסף, שהקים את רשות אסקוט, המנהלת את האתר עד היום. בשנת 1839 הוקם באתר יציע צופים. מהיווסדו ועד לשנת 1945 שימש המסלול לתחרויות שבוע אסקוט המלכותי בלבד.
בספטמבר 2004 נסגר האתר למשך 20 חודשים לשם הקמת יציע צופים חדש בתכנונה של פירמת פופולוס (Populous) בתקציב של 185 מיליון לירות. המלכה אליזבת השנייה פתחה את המסלול מחדש ב-20 ביוני 2006. לאחר פתיחתו של היציע החדש התעוררו במהרה תלונות על תנאי הצפייה הגרועים במרוצים שמאפשרים חלק ממקומות הישיבה בו ועל גודל השטח שהוקצה בו למסעדות, ברים ושירותים אחרים. בעקבות זאת תוכננו והוצאו לפועל שינויים ביציע לשם שיפור הראות ממנו בתקציב של 10 מיליון לירות.
במסלול שוכן גם מועדון הקריקט המלכותי אסקוט, שנוסד בשנת 1897. מגרשיו שוכנים בין מסלולי הרכיבה.
היסטוריה > שבוע אסקוט המלכותי

שבוע אסקוט המלכותי (Royal Ascot), הנערך במסלול מאז היווסדו, הוא גולת הכותרת של שנת הפעילות באתר. הוא נערך מדי שנה בחודש יוני במעמד המונרך וחברים אחרים של משפחת המלוכה. כל אחד מימי התחרויות בשבוע זה נפתח בהגעת בני המשפחה לאתר במרכבות סוסים המלוות בתהלוכת מלווים מלכותית ובהנפת הנס המלכותי של הממלכה המאוחדת. מסורת זו קיימת משנת 1825, בימי מלכותו של ג'ורג' הרביעי. במהלך חמשת ימי השבוע, משלישי עד שבת, נערכים שישה מרוצים מדי יום ובסך הכל 30 מרוצים. היוקרתי שבהם הוא גביע הזהב של אסקוט (Ascot Gold Cup). בשנת 2016 נערכה תחרות זו לכבוד יום הולדתה ה-90 של המלכה.
שלושה מתחמי אורחים עומדים לרשות באי שבוע אסקוט המלכותי. המתחם המלכותי הוא היוקרתי והמאובטח מכולם ובו מסעדות וברים מעולים. על מנת להתארח במתחם זה צריכים המעוניינים לקבל הזמנה לכך מאת מי שהתארחו בו בעבר בארבע שנים לפחות.
לנשים וגברים המבקרים במסלול אסקוט נקבעו כללי לבוש. במתחם המלכותי קיים קוד לבוש מיוחד, הנאכף בקפידה. כך, במתחם זה נשים נדרשות ללבוש שמלות באורך וסגנון מסוימים, ללא חשיפת כתפיים או בטן, וכן לחבוש כובע. גברים נדרשים ללבוש מקטורן עם וסט ולחבוש כובע צילינדר.
שבוע אסקוט המלכותי הוא אירוע חברתי מרכזי בבריטניה וכלי התקשורת מסקרים את הנוכחים בו ואת הופעתם ומלבושיהם אף יותר מאשר את המרוצים הנערכים בו באותם ימים. 300 אלף איש מבקרים במסלול אסקוט במהלכו, דבר העושה אותו למרוץ הסוסים בעל הקהל הגדול ביותר באירופה. ב-2016 הגיע סכום הפרסים שחולקו בשבוע המרוץ לסכום של 6.58 מיליון לירות.
במסלול אסקוט צולמה אחת הסצנות מהסרט רצח בעיניים בסדרת ג'יימס בונד. גם בסרט אחר בסדרה, סקייפול, צולמה אחת הסצנות במסלול (כביכול בנמל התעופה של שנגחאי).
מסלול הליוצנטרי

מערכת השמש. ניתן לראות את מסלוליהם ההלויוצנטריים של כל כוכבי הלכת (לא בקנה מידה).
מסלול הליוצנטרי (באנגלית: Heliocentric orbit) הוא מסלול סביב השמש (הליו - helios, ביוונית עתיקה: השמש; צנטרי - centric, ביוונית עתיקה: מרכז). כל כוכבי הלכת, השביטים והאסטרואידים במערכת השמש שלנו נמצאים במסלולים הליוצנטריים, כמו גם לא מעט גשושיות ופסולת חלל. ירחי כוכבי הלכת לעומת זאת אינם נמצאים במסלולים הליוצנטריים אלא במסלולים סביב כוכב הלכת שלהם. החריג היחיד במקרה זה הוא הירח של כדור הארץ, שהוא הירח היחיד במערכת השמש שמהירותו סביב השמש (קרוב ל-30 ק"מ בשנייה) גדולה ממהירותו סביב כוכב הלכת שלו (כדור הארץ, מעט יותר מק"מ אחד בשנייה),' כך שניתן לטעון כי מסלולו של הירח הוא קודם כל הליוצנטרי.
נקודות האפסיד במסלול הליוצנטרי נקראות אפהליון ופריהליון.
מסלול הליוצנטרי פנימי הוא מסלול הליוצנטרי הנמצא בתוך מסלולו ההליוצנטרי של כדור הארץ, לדוגמה מסלול של נוגה. מסלול הליוצנטרי חיצוני הוא מסלול הליוצנטרי הנמצא מחוץ למסלולו ההליוצנטרי של כדור הארץ, לדוגמה מסלולו של מאדים.
אף על פי שנוח לחשוב על מסלול סביב השמש, למעשה הגופים במערכת השמש, כולל השמש עצמה, מקיפים למעשה את מרכז המסה של מערכת השמש. תופעה דומה במערכות שמש רחוקות מאפשרת את זיהויים של כוכבי לכת חוץ-שמשיים על ידי שיטת המהירות הרדיאלית (Radial velocity method), דהיינו השפעת כוכב הלכת על מהירותו של כוכב האם.
ראו גם

מערכת השמש
מסלול גאוצנטרי
הערות שוליים

↑  How Fast is the Earth Moving?
↑  Moon Facts
מסכת הזהב (רוסיה)

| --- | --- |

 תיאור:  פרס התיאטרון הלאומי
 מדינה:  רוסיה 
 הגוף המעניק:  Union of Theatre Workers of the Russian Federation 
 תקופת הפרס:  1993–הווה (כ־31 שנים) 
 http://www.eng.goldenmask.ru
 
מסכת הזהב הוא פסטיבל תיאטרון רוסי ופרס התיאטרון הלאומי שהוקם בשנת 1994 ביוזמת התאחדות פעילי התיאטרון של רוסיה (Союзом театральных деятелей России). הפרס ניתן להפקות בכל הז'אנרים של אמנות התיאטרון: דרמה, אופרה, בלט, אופרטה, מחזמר, ותיאטרון בובות . הוא מציג את ההופעות המשמעותיות ביותר מכל רחבי רוסיה במוסקבה באביב של כל שנה.
נשיא הפרס הוא איגור קוסטולבסקי (שהחליף את גאורגי טרטורקין המנוח בשנת 2017). הפרס מוענק בחסות משרד התרבות של רוסיה.
הערות שוליים

↑  https://www.kommersant.ru/doc/3241186
↑  19-й фестиваль «Золотая маска»(הקישור אינו פעיל)
| --- | --- |
בקרת זהויות :  NKC: xx0283274
מנגל

בשר בקר צלוי על מנגל
שיפוד של אוכל טבעוני על מנגל
קבבים על המנגל
ברביקיו שהוכן בפטגוניה, ארגנטינה
פינת מנגל בפארק הרצליה, ובה מימין: אזור ישיבה מוצל, מתקן מנגל ופח לפסולת הפחמים.
מַנְגָּל (מערבית: منقل, "מָנְקַל", כירה ניידת) או גְּרִיל (ולפי האקדמיה ללשון העברית: מַצְלֶה) הוא מתקן עליו צולים אוכל. המתקן כולל אסכלה, שהיא רשת מתכת, המונחת מעל מקור חום ישיר. במנגל הקלאסי והפשוט, מקור החום הוא גחלים (לרוב, הכוונה היא לפחמי עץ), לעומת מנגלים מודרניים, הצולים באמצעות חשמל או גז. נדירים יותר הם מנגלים סולאריים - תנורי שמש, המשתמשים באנרגיית השמש ומראה פרבולית לשם החימום.
צליית אוכל על רשת מקובלת ברחבי העולם. בארצות הברית, המתקן, המנהג ואופן ההכנה מכונים "ברביקיו". שם זה התקבל בשפות רבות. בארגנטינה, השם המקובל הוא "אסאדו", ובדרום אפריקה "בראי" (Braai). בקרב יוצאי עיראק בישראל מכונה המנגל ג'אפוף. הביטויים הישראליים העממיים המקובלים לצליית אוכל באמצעות מנגל הם "לעשות על האש" או "למנגֵל".
בישראל, המנגל הפך לנוהג עממי נפוץ בחגים רבים כמו גם באירועים ובמפגשים חברתיים, ובמיוחד ביום העצמאות שם המנגל הפך לקונצנזוס של ממש בפולקלור הישראלי.
נַפְנַף הוא אביזר מפלסטיק או קרטון מאולתר, קְטן-מידות וקל-משקל, המשמש לליבוי האש והלהטת הגחלים על ידי הגברת אספקת החמצן לאש כדי ללבותה. במקור נקרא הכלי דפדפה.
אטימולוגיה

מקור המילה מנגל הוא במילה הערבית מַנְקַל (منقل). בערבית, השורש נ-ק-ל משמעו "להעביר", ומכאן גם נגזרת המילה "נָקְלַה" ("נָגְלַה", בהגייה בדואית), כלומר "העברה". קרי, מַנְקַל - (משהו) שניתן להעבירו; כלומר, נייד (בניגוד לתנור נייח). לעברית המילה הגיעה מהשפה הטורקית, ואולי מההגייה בדואית, שבה הצליל "ק" (q) נהגה כמו "ג" (g).
מקור המילה "ברביקיו" הנפוצה ברחבי העולם הוא במילה משפת האראווק "barabicu", משם עברה לספרדית ולשאר השפות האירופאיות. המילה שימשה את הילידים באזור פלורידה והקריביים לתיאור שיטת הבישול בצלייה של חיות שלמות משופדות על ענפים ירוקים מעל לבורות אש.
ראו גם

אסאדו
פחם עץ
גריל מעורב הונגרי
ברביקיו בסגנון ממפיס
עוף הולי-הולי
שצ'ירין
הערות שוליים

↑  מילים ליום העצמאות: מצלה, מחנאות, באתר האקדמיה ללשון העברית, ‏29 באפריל 2014
↑  גם מילה זו הפכה לשגורה בקרב דוברי העברית, ובייחוד בהקשר לסחיבות הרבות הנדרשות, בדרך-כלל, בעת קיום פעילות של מנגל או פיקניק.
↑  לדוגמה, על המנגל הטורקי, באתר התרבות הטורקית. (באנגלית)
↑  תרבות האוכל הערבי בישראל - כותרת משנה: שפת המזון
↑  רוביק רוזנטל‏, הטמבל עושה מנגל, באתר "הזירה הלשונית", 14 בינואר 2010
↑  מייקל פולן, קיצור תולדות הבישול, מודן הוצאה לאור 2017, עמ' 54
| טכניקות בישול |
| --- | --- | --- |
| יבש | אפייה • צלייה • קלייה • עישון |  |
| מבוסס מים | בישול לבן • הרתחה • חליטה • שליקה • אידוי • נזיד |  |
| מבוסס שמן | טיגון עמוק • הקפצה |  |
| מבוסס אלכוהול | פלמבה (שילהוב) |  |
| מבוסס חומץ או מלח | כבישה • החמצה |  |
| בעזרת כלים | אמבט מרים • סיר לבישול איטי • בישול במיקרוגל • סיר לחץ • מנגל • הקצפה |  |
| גסטרונומיה מולקולרית | ספריפיקציה • סו-וויד |  |
| --- | --- |
בקרת זהויות :  NLI: 987007282994505171  BnF: cb11944081g (data)  GND: 7634795-3  LCCN: sh85011786  NDL: 001300320
מנדוסה (פרובינציה)

מנדוסה (בספרדית: Mendoza) היא פרובינציה באזור הקוז'ו במערב ארגנטינה. היא גובלת בפרובינציית סן חואן בצפון, בסן לואיס במזרח, בלה פמפה בדרום-מזרח, בנאוקן בדרום ובצ'ילה במערב. מנדוסה היא אחת הפרובינציות המאוכלסות בארגנטינה, ובשנת 2001 התגוררו בה למעלה ממיליון וחצי תושבים. הפרובינציה קרויה על שם עיר הבירה שלה, מנדוסה.
גאוגרפיה

במזרח הפרובינציה מתנשאות כמה מהפסגות הגבוהות בהרי האנדים, ובהן ההר הגבוה ביותר ביבשת אמריקה כולה, אקונקגווה, הממוקם בקצה הצפון-מערבי של הפרובינציה, וגובהו 6,960 מ' מעל פני הים. פסגות גבוהות נוספות כוללות את ההרים טופונגאטו (6,570 מ'), סן חוסה (5,856 מ'), טופונגאטיטו (5,682 מ'), מאיפו (5,323 מ') וסוסנאדו (5,189 מ'). תוואי הקרקע נעשה מישורי יותר ככל שמתקדמים מזרחה, ואולם בדרום הפרובינציה מתנשאים שני הרים נוספים הקוטעים רצף זה, נוואדו (3,810 מ') ופָּז'וּן (3,680 מ').
מספר נהרות מרכזיים זורמים במנדוסה, ובהם דסגואדרו, המהווה את גבולה של הפרובינציה עם סן לואיס, אטואל הזורם במקביל לו בדרום הפרובינציה (ונשפך אליו בלה פמפה). מספר נהרות זורמים מהרי האנדים מערבה ונשפכים לדסגואדרו, ובהם מנדוסה, טוּנוּזָ'אן ודִיאָמָנְטֶה.
האקלים בפרובינציה יבש, וכמות המשקעים השנתית הממוצעת נעה בין 150 ל-350 מ"מ. משרע הטמפרטורות בין היום ללילה קיצוני.
היסטוריה

ממצאים ארכאולוגיים מעידים על כך שהאזור היה מיושב כבר לפני כ-4,000 שנה. בעת הגעת הספרדים, במאה ה-16, התגוררו באזור עמי הווָרְפֶּה והפּוּאֶלְצֶ'ה.
ב-1551 הגיע לאזור פרנסיסקו ויאגרה, שנשלח בידי פדרו דה ואלדיביה מקוסקו, והגיע דרך צ'ילה. הוא שהה במקום עם חייליו במחיצת בני הווארפה במהלך החורף, ושב לצ'ילה. ב-1561 הגיע פדרו דל קסטיו, כבש את השטח וסיפח אותו למלכות המשנה של פרו. ב-2 במרץ הוא ייסד את העיר מנדוסה, או בשמה המלא: סיודד דה מנדוסה דל נואבו ואיה דה לה ריוחה (Ciudad de Mendoza del Nuevo Valle de La Rioja), על שמו של מושל צ'ילה, גארסיה אורטאדו דה מנדוסה.
לאחר הקמתה של מלכות המשנה של ריו דה לה פלטה ב-1776, סופחה אליה מנדוסה, בה התגוררו באותה העת כ-30 אלף תושבים. ב-1782 הוקמה האינטנדנסיה של קוז'ו, אך היא פורקה כבר ב-1783, והחל מאותה שנה הייתה מנדוסה חלק מהאינטנדנסיה של קורדובה וטוקומאן. ב-1813 הוקמה האינטנדנסיה של קוז'ו מחדש, והיא כללה את מנדוסה, סן חואן וסן לואיס של ימינו. ב-1814 מונה חוסה דה סן מרטין למושל קוז'ו, וב-1817 השלים את כיבוש קוז'ו מידי הספרדים, בדרכו לשחרורן של צ'ילה ופרו. ב-1 במרץ 1820 פורקה האינטנדנסיה ל-3 פרובינציות נפרדות - סן חואן, סן לואיס ומנדוסה. ב-14 בדצמבר 1854 הייתה מנדוסה לפרובינציה הראשונה בארגנטינה שמכוננת לעצמה חוקה.
ב-20 במרץ 1861 פקדה את מנדוסה רעידת אדמה חזקה. העיר מנדוסה נחרבה כמעט לגמרי, והוקמה מחדש במרחק של כקילומטר ממיקומה הקודם. ב-1885 הושלמה הקמתה של מסילת ברזל שקישרה את הפרובינציה עם בואנוס איירס, ואפשרה שינוע מהיר יותר של היין שיוצר בה לנמל בואנוס איירס. התפתחות תעשיית היין הביאה לפיתוח מואץ בפרובינציה בראשית המאה ה-20, ומהגרים רבים זרמו אליה, ובהם איטלקים, ספרדים, יהודים וערבים.
בשנות השישים של המאה ה-20 עלה כוחה של המפלגה הדמוקרטית, בהנהגתו של פרנסיסקו גבריאז'י. מפלגה זו, בעלת השקפות שמרניות קמה ביוזמתם של בעלי אדמות שהתנגדו לרפורמות שהנהיג נשיא ארגנטינה חואן פרון, ושבמסגרתן הוקצו יותר משאבים לערים על חשבון המגזר הכפרי. גבריאז'י נבחר למושל הפרובינציה ב-1961 והודח במהלך ההפיכה הצבאית שאירעה בארגנטינה ב-1966. הממשל הצבאי עצמו מינה אותו מחדש למושל ב-1970. בקדנציה החדשה שלו הנהיג גבריאז'י קו תקיף נגד האופוזיציה, והשתמש במשטרה לדיכוי מתנגדים. בנוסף, החל לגלות מעורבות בענייני חוץ, ותמך במורדים שפעלו נגד נשיא צ'ילה, סלוודור איינדה. בעקבות הפגנות נגדו ב-1972 נאלץ להתפטר.
דמוגרפיה

בשנת 2001 התגוררו במנדוסה כמיליון ו-580 אלף בני אדם, מה שהופך אותה לפרובינציה החמישית בגודלה בארגנטינה. הבירה מנדוסה היא העיר הרביעית בגודלה בפרובינציה, ומתגוררים בה כ-111 אלף תושבים, אך במטרופולין שלה מתגוררים כ-60% מתושבי הפרובינציה, כ-849 אלף בני אדם. מבחינה מינהלית מחולקת הפרובינציה ל-18 דפרטמנטוס.
הערים הגדולות במנדוסה הן:
גוּאָיְמָזֶ'ן (כ-223 אלף תושבים)
גוֹדוֹי קרוס (כ-182 אלף תושבים)
לאס אֶרָס (כ-182 אלף תושבים)
מנדוסה (כ-111 אלף תושבים)
סן רפאל (כ-105 אלף תושבים)
כלכלה

כלכלתה של מנדוסה היא החמישית בגודלה בארגנטינה, והתמ"ג בשנת 2006 נאמד בכ-13.8 מיליארד דולרים. בממוצע, מדובר בכ-8,720 דולר לנפש, שיעור דומה לממוצע הארצי בארגנטינה.
מנדוסה מפורסמת בתעשיית היין שלה, ומדי שנה מיוצרים ב-1,200 היקבים שבה למעלה ממיליארד ליטר יין, שהם כ-70% מהתוצרת בארגנטינה כולה. תעשיות בולטות נוספות כוללות שימורי פירות, זיקוק נפט וצמנט.
תעשיית הדבש אף היא ענף בולט בפרובינציה, שבה כ-30 אלף כוורות. הגידולים החקלאיים הנפוצים בפרובינציה כוללים תפוחים, אגסים, עגבניות, בצלים, שזיפים, זיתים, דובדבנים וחבושים.
כ-14% מרזרבות הנפט של ארגנטינה מקורן במנדוסה, ומחצבים נוספים כוללים אורניום וסיד.
בעקבות המשבר הכלכלי שפקד את ארגנטינה בראשית המאה ה-21 וצניחת שער הפסו, הפכה הפרובינציה ליעד אטרקטיבי יותר לתיירים, ומאז 2002 חל גידול מתמיד במספר התיירים הפוקדים אותה. התיירות מבוססת על אתרי סקי (הבולט שבהם לאס לניאס), תיירות יין, וכן מטפסי הרים המעפילים לפסגת האקונקגווה.
קולנוע

בשנת 1997 צולם בעיירה הקטנה אוספז'אטה (Uspallata) הסרט המפורסם "7 שנים בטיבט" בכיכובו של בראד פיט. בסרט ניתן היה להבחין בנופים ההרריים המרהיבים ביופיים, בחלקם מושלגים ובחלקם מדבריים.
הר אקונקגווה
גשר על נהר פיצ'אוטה ששימש את חייליו של סן מרטין
תחנת רכבת באוספז'אטה, 1910
העיר מנדוסה
יקב בודרון
אתר הסקי בלאס לניאס